1186

На основу члана 20. став 3. Закона о подстицајима у пољопривреди и руралном развоју (,,Службени гласник РС”, бр. 10/13, 142/14, 103/15 и 101/16),

Министар пољопривреде, шумарства и водопривреде доноси

ПРАВИЛНИК

о изменама Правилникa о условима и начину остваривања права на подстицаје у сточарству за краве дојиље

Члан 1.

У Правилнику о условима и начину остваривања права на подстицаје у сточарству за краве дојиље („Службени гласник РС”, број 46/15), у члану 2. речи: ,,маркиђана и блонд аквитен или мелезима наведених товних раса” замењују се речима: ,,маркиђана, блонд аквитен и салерс или мелезима наведених товних раса”.

Члан 2.

Члан 4. мења се и гласи:

Члан 4.

Захтев за остваривање права на подстицаје подноси се Министарству пољопривреде, шумарства и водопривреде – Управи за аграрна плаћања (у даљем тексту: Управа) за сваку календарску годину oд 1. фебруара дo 31. jулa тeкућe гoдинe зa грлa укључeнa у прoизвoдњу од 1. јула претходне календарске године дo 30. јунa текуће кaлeндaрскe гoдинe на Обрасцу – Захтев за подстицаје за краве дојиље за \_\_\_\_\_ годину, који је одштампан уз овај правилник и чини његов саставни део.

Уз захтев из става 1. овог члана подноси се записник о одржаној селекцијској смотри, оверен од стране основне и регионалне одгајивачке организације.”.

Члан 3.

Изузетно од члана 4. став 1. овог правилника, у 2018. години захтев за остваривање права на подстицаје подноси се од дана ступања на снагу овог правилника дo 31. jулa 2018. године за грла укључена у производњу од 1. фебруара до 30. јуна 2018. године.

Члан 4.

Овај правилник ступа на снагу наредног дана од дана објављивања у ,,Службеном гласнику Републике Србије”.

Број 110-00-00039/2018-09

У Београду, 2. априла 2018. године

Министар,

Бранислав Недимовић, с.р.